Forslag fra Venstre: Ændring af linjeføringen af Rute A26 
BESLUTNING 
Lona Eriksen, Tim Mathiesen og Oliver Hermansen kunne henholde sig til Magistratsafdelingen for Teknik 
og Miljøs udtalelse af 13. november 2014 i overensstemmelse med Magistratens anbefaling.  
 
Kåre Andresen kunne henholde sig til beslutningsforslaget med de bemærkninger, der fremgår af vedlagte 
ændringsforslag af 7. januar 2015 fra Venstres byrådsgruppe.  
 
Mathias Lassen og Tejs Nissen tog forbehold med henblik på en nærmere drøftelse i 
byrådsgruppen.  
 
Ron Thorsen var forhindret i at deltage i udvalgets behandling af sagen.  
Beslutningsforslag:  
 
Aarhus Byråd skal gå aktivt i dialog med Transportministeren og Folketingets Transportudvalg, i forhold til at få 
genåbnet trafikforliget og ændret linjeføringen af Rute A26 delstrækning 3, til den Sydlige variant kløver blad med 
alle ramper østvendt ved [adresse].      
 
Begrundelse:  
 
Forligspartierne i folketinget vedtog den 24. juni 2014 en linjeføring for Rute A26 mellem [adresse] og [adresse] der går 
direkte imod et næsten enigt Aarhus Byråds indstilling. Med indstillingen lægges udvidelsen af [adresse] (Rute A26) 
klos op ad [adresse] og meget tæt på Sabro. Dette vil medføre trafik og miljømæssige gener for omkring 
3.200 borgere i [adresse], herunder 900 børn og unge, der vil skulle færdes i et trafikalt kaos, grundet stor 
risiko for genvejstrafik i Sabro og [adresse]. Når der planlægges Statslig infrastruktur i [adresse], må 
placeringen af denne, være et lokalpolitisk anliggende og ikke et diktat fra embedsmænd og landspolitikere uden 
lokalkendskab. Det frygtes, at forligspartierne har truffet beslutningen på et grundlag af misinformation og 
mangelfulde oplysninger fra Vejdirektoratet. 
 
Sagens forløb 
22-10-2014 Aarhus Byråd 
 
Fremsendes til Magistratsafdelingen for Teknik og Miljø  til udtalelse, jf. byrådets vedtagelse i mødet den  om 
magistratsbehandling af forslaget. 
 
 
Sagen bedes tilbagesendt byrådet via Magistraten. 
 
09-12-2014 Teknik og Miljø 
 
Venstre har fremsat forslag til byrådsbeslutning, dateret 13. oktober 2014, om at gå i dialog med 
transportministeren. Hensigten er at få ændret en nylig statslig beslutning om linjeføringen for en udbygning af Rute 
26 ved [adresse].  
 
Forslaget blev behandlet på byrådets møde den 22. oktober 2014 – og blev besluttet fremsendt til Teknik og Miljø til 
udtalelse.  
 
Med baggrund i byrådsdebatten anbefaler Teknik og Miljø, at rådmanden henvender sig til transportministeren og 
Folketingets transportudvalg – se vedlagte udkast. I henvendelsen udtrykkes tilfredshed med, at der arbejdes med 
projektet for en udbygning af Rute 26 – uanset, at et flertal i byrådet principielt foretrækker en anden linjeføring end 
den valgte. Desuden udtrykkes ønske om en dialog og et samarbejde om det videre arbejde, samt at der snarligt 
afsættes statslige midler til en realisering af udbygningen.  
 
Der gøres opmærksom på, at [adresse] har prioriteret midler til en forbedring af den kommunale del af 
[adresse]. 
 
17-12-2014 Borgmesterens Afdelings påtegning 
 
Fremsendes til Magistraten.  
 
Borgmesterens Afdeling har ingen bemærkninger til Magistratsafdelingen for Teknik og Miljøs udtalelse af 9. 
december 2014 om ændring af linjeføringen for Rute 26 ved [adresse].  
 
05-01-2015 Magistraten 
 
[adresse] under henvisning til Magistratsafdelingen for Teknik og Miljøs udtalelse 
af 13. november 2014, som Magistraten kan henholde sig til. 
 
 
Rådmand Odeline Søndergaard, rådmand Palle Iversen, Malthe Danielsen og Kirstine Pedersen tog forbehold. 
 
 
Randi Sørensen deltog ikke i behandling af sagen. 
 
21-01-2015 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 21. januar 2015 
 
26-01-2015 Teknisk Udvalg 
 
Lona Eriksen, Tim Mathiesen og Oliver Hermansen kunne henholde sig til Magistratsafdelingen for Teknik og 
Miljøs udtalelse af 13. november 2014 i overensstemmelse med Magistratens anbefaling.  
 
 
Kåre Andresen kunne henholde sig til beslutningsforslaget med de bemærkninger, der fremgår af vedlagte 
ændringsforslag af 7. januar 2015 fra Venstres byrådsgruppe.  
 
 
Mathias Lassen og Tejs Nissen tog forbehold med henblik på en nærmere drøftelse i byrådsgruppen. 
 
 
Ron Thorsen var forhindret i at deltage i udvalgets behandling af sagen. 
 
